وفد بنو حارث
وفد بنو حارث ربیع الاول ھ میں بارگاہ نبوی میں حاضر ہوا اسی وفد کو وفد الحارث بن كعب کے نام سے بھی مختلف جگہوں پر ذکر کیا گیا اس میں یزید بن عبد المدان قیس بن حصین ذی غصہ یزید بن محجل عبد اللہ بن قرد زیادی شداد بن عبد اللہ قناتی اور عمرو بن عبد اللہ ضبابی شامل تھے اس سے پہلے ربیع الثانی یا جمادی الاول ھ میں خالد بن ولید کو بنو حارث بن کعب کی طرف نجران اشاعت اسلام کے لیے بھیجا گیا تھا اور انھیں حکم تھا کہ تین دن تک اسلام کی دعوت دیں جنگ نہ کریں تمام سوار انھیں اسلام کی دعوت دیتے رہے ان کی تعلیم سے یہ سب مسلمان ہو گئے جب بارگاہ نبوت میں آئے تو ان سے حضور اکرم صلی اللہ علیہ و آلہ وسلم نے پوچھا کہ تم اپنے مقابل لڑنے والوں پر کس طرح غالب آتے تھےجواب دیا ہم جمع رہتے ہیں جدا جدا نہیں رہتے اور نہ ہی کسی پر ابتدا ظلم کرتے ہیں آپ نے فرمایا تم سچ کہتے ہو آپ نے قیس بن حصین کو امیر مقرر فرمایا جب یہ واپس ہوئے تو عمرو بن حزم کو دین سکھانے کے لیے ان کے پاس روانہ کیا اس کے چار ماہ بعد ہی رسول اللہ صلی اللہ علیہ و آلہ وسلم اس دنیا فانی سے پردہ فرما گئے